
**Vedtekter for**

**Hamborgplassen barnehage SA**



**INNHOLD**

[1. MÅLSETTING 3](#_Toc474782252)

[2. FORVALTNING 3](#_Toc474782253)

[3. INITIATIVTAKERE 3](#_Toc474782254)

[4. MEDLEMSKAP 3](#_Toc474782255)

[5. ORGANISASJON OG ANSVAR 4](#_Toc474782256)

[6. STYRETS SAMMENSETNING, FUNKSJONSTID OG OPPGAVER 4](#_Toc474782257)

[7. SAMARBEIDSUTVALGETS SAMMENSETNING, FUNKSJONSTID OG OPPGAVER 4](#_Toc474782258)

[8. FORELDRERÅDET 5](#_Toc474782259)

[9. FORELDRENES OPPGAVER 5](#_Toc474782260)

[10. ÅRSMØTET – ANVENDELSE AV OVERSKUDD 5](#_Toc474782261)

[11. OPPTAKSREGLER 6](#_Toc474782262)

[12. ÅPNINGSTID 7](#_Toc474782263)

[13. TILSETTING AV PERSONALET 7](#_Toc474782266)

[14. TAUSHETSPLIKT 8](#_Toc474782267)

[15. AREAL OG ANTALL BARN 8](#_Toc474782268)

[16. SALG OG OVERDRAGELSE 8](#_Toc474782269)

[17. OPPHØR 8](#_Toc474782270)

Vedtektene er vedtatt på stiftelsesmøte den 18.06.88 og senest endret 22.03.17[[1]](#endnote-1)

# MÅLSETTING

Hamborgplassen barnehage SA (heretter benevnt «Foretaket») har som formål å eie og drive Hamborgplassen barnehage (heretter benevnt «Barnehagen») på festet tomt av Oslo kommune, gnr. 52, bnr. 1150/11, Langmyrveien 16 i Oslo. Foretaket har ikke erverv som formål.

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier om kommer til uttrykk i ulike religioner og livssyn og som er forankret i menneskerettighetene

Barnehagen skal stimulere barna til å bruke og utvikle egne evner og anlegg. Barna skal gis et godt grunnlag for å bli selvstendige, tolerante og skapende mennesker med forutsetninger for senere å ta ansvar og omsorg for seg selv og andre. Barna skal lære å kjenne og ferdes i naturen.

# FORVALTNING

Barnehagen drives etter disse vedtekter og deretter etter dens fastsatte instrukser, internkontrollsystem og budsjetter. Utover dette gjelder den til enhver tid gjeldende lovgivning for barnehager.

# INITIATIVTAKERE

Initiativtakere til Barnehagen (heretter benevnt Initiativtakerne) er:

1. Ragnhild Storstein
2. Mari Lene Jørgensen
3. Marianne Coldevin
4. Øystein Kyrre Pedersen
5. Harald Bugge
6. Jon Langeland
7. Henrik P. Thommesen
8. Ola Kjær

Initiativtakerne kan ved skriftlig melding til styret frafalle sin stilling som initiativtaker.

# MEDLEMSKAP

Rett til medlemskap i Foretaket har foreldre som har fått plass for barn i Barnehagen. Foreldre som har fått plass for ett barn i Barnehagen plikter å tegne medlemskap i Foretaket. Foretaket har medlemmer ifølge et medlemsregister.

Ett medlemskap gir rett til plass for ett barn i Barnehagen. Et medlem kan ha flere medlemskap. Ved tegning av et medlemskap betales et andelsinnskudd på kr 500,-. Andelsinnskuddet tilbakebetales ikke når medlemskapet opphører. Medlemskapet opphører automatisk når barnet slutter i Barnehagen.

# ORGANISASJON OG ANSVAR

Foretaket står som eier av Barnehagen og er i denne forbindelse juridisk ansvarlig. Medlemmene har intet økonomisk ansvar utover innbetalt andelsinnskudd.

# STYRETS SAMMENSETNING, FUNKSJONSTID OG OPPGAVER

Styret består av 3-4 medlemmer som blir valgt av årsmøtet. Styret velger styreleder om ikke årsmøtet har gjort det.

Styremedlemmene velges for ett år av gangen.

Styrets beslutninger treffes med alminnelig flertall av de tilstedeværende medlemmer. Styrets leder har dobbeltstemme ved stemmelikhet.

Daglig leder i Barnehagen har møte- tale- og forslagsrett i styret, men ikke stemmerett. Daglig leder kan kreve å få sin sak / mening protokollført. Daglig leder fratrer i saker som angår egne forhold som lønn og andre ansettelsesbetingelser.

Styret skal blant annet:

* Se til at Barnehagen blir drevet i henhold til punkt 2 i disse vedtekter.
* Fremlegge budsjettforslag for avgjørelse på årsmøtet.
* Fremlegge revidert budsjettforslag, herunder revidert forslag til oppholdsbetaling, for avgjørelse på foreldremøte om høsten.
* Fremlegge styrets årsberetning til årsmøtet.
* Fremlegge revidert årsregnskap til godkjenning på årsmøtet.
* Innstille representanter og vararepresentanter til valg.
* Foreta ansettelser og oppsigelser og fastsette personalinstrukser eller delegere dette til daglig leder og/eller enkelte styremedlemmer.
* Ha ansvar for alt vedlikehold av hus og tomt samt gjennomføre dugnader.

Saker av uvanlig karakter eller av særlig stor betydning skal godkjennes av årsmøtet. Styret forplikter Foretaket utad ved underskrift av styrets leder og ett styremedlem i fellesskap.

# SAMARBEIDSUTVALGETS SAMMENSETNING, FUNKSJONSTID OG OPPGAVER

Samarbeidsutvalget (SU) består av 2 styremedlemmer og 2 representanter med en vararepresentant valgt av de ansatte.

Valg av de ansattes representanter til SU foretas på første personalmøte om høsten.

Representantene velges for et år av gangen. SU konstituerer seg selv etter første foreldremøte om høsten.

SU skal blant annet:

1. Se til at Barnehagen blir drevet i henhold til punkt 2 i disse vedtekter.
2. Fastsette årsplan for Barnehagens virksomhet, inklusive pedagogisk innhold.
3. Bidra til god kontakt mellom foreldrene og Barnehagens ansatte.
4. Avgjøre opptak etter innstilling fra daglig leder eller delegere avgjørelsesmyndigheten til daglig leder og /eller enkelte styremedlemmer.

# FORELDRERÅDET

1. Foreldrerådet skal fremme samarbeid mellom hjem/Barnehagen.
2. Foreldrerådet består av foreldre/ foresatte til barn i Barnehagen.
3. Foreldrerådet velger et foreldreutvalg på 2 personer med en vararepresentant.
4. Foreldreutvalget eller minimum 3 foreldre kan innkalle til foreldremøter.
5. Ved avstemning har man kun 1 stemme for hvert barn og alminnelig flertallsbeslutning gjelder.

# FORELDRENES OPPGAVER

Alle foreldre er forpliktet til å delta i det dugnadsarbeidet som styret finner nødvendig. De som ikke deltar, blir økonomisk ansvarlig for sin del av dugnadsinnsatsen. Arbeidsinnsats i forbindelse med tillitsverv / styre- / SU-verv skal godkjennes som dugnadsarbeid. Foreldre skal som hovedregel ikke forspørres om å være ubetalt vikar i ordinær åpningstid.

# ÅRSMØTET – ANVENDELSE AV OVERSKUDD

Foretakets øverste organ er årsmøtet som består av samtlige medlemmer. Årsmøtet avholdes en gang i året, fortrinnsvis før utgangen av mars. Innkallingen til årsmøtet skal skje skriftlig med et varsel på minst 1 uke. Saksforslag til behandling på et årsmøte må være styret i hende senest 1 uke før møtet.

Årsmøtet skal behandle:

1. Styrets og SU’s årsberetning.
2. Godkjennelse av årsregnskapet.
3. Styrets forslag til budsjett
4. Valg 2 foreldre-/ eier-representanter og 1 vararepresentant.
5. Valg av revisor.
6. SU’s saker.
7. Innkomne forslag.

Årsmøtet ledes av styrets leder. Hvis lederen ikke er tilstede, velger årsmøtet møteleder blant de tilstedeværende medlemmer.

Årsmøtet er beslutningsdyktig når minst 50 % av medlemmene er tilstede. Beslutninger treffes med alminnelig flertall av de tilstedeværende medlemmer. Ved stemmelikhet er møteleders stemme utslagsgivende.

Det kreves dog 2/3 flertall av tilstedeværende medlemmer til vedtak om vedtektsendringer, dog for endring av vedtektenes pkt. 11 A, 3 avsnitt, pkt. 16 og 17 kreves det i tillegg skriftlig godkjennelse fra alle initiativtakerne i pkt. 3. Dersom initiativtakere er død, trer barn av initiativtakere inn i deres sted.

Videre er det spesielle regler for vedtak om oppløsning av Foretaket, se pkt. 17.

Ved avstemming har man kun 1 stemme for hvert barn. Ingen kan være fullmektig for mer enn ett annet medlem. Fullmektigen skal legge fram skriftlig og datert fullmakt.

Ekstraordinært årsmøte avholdes når styret, SU eller minst 5 medlemmer krever det. Reglene for ordinært årsmøte gjelder tilsvarende, herunder at de saker som skal behandles er nevnt i innkallelsen.

Foretakets overskudd skal tillegges egenkapitalen.

# OPPTAKSREGLER

1. Barnehagen er godkjent for barn i alderen 10 måneder - 6 år.

Barnehagens opptakskrets er Nordre Aker bydel og barn og barnebarn av initativtakere. Barn innenfor opptakskretsen med lovfestet rett til prioritet etter barnehagelovens § 13 skal alltid prioriteres først.  
  
Barn og barnebarn av initiativtakerne i pkt. 3 har fortrinnsrett til plasser i Barnehagen. Andre barn som har fått plass uten forbehold kan dog ikke fortrenges.  
  
  
Søknadsfrist er 1. mars hvert år.

1. Etter ovennevnte legges følgende opptakskriterier til grunn i denne prioriterte rekkefølge
2. Søsken til barn som har plass i Barnehagen
3. Barn av ansatte
4. Øvrige søkere
5. I Barnehagen prioriteres barn fra Korsvoll skolekrets. Barn og barnebarn av initiativtakerne til Barnehagen i pkt. 3 kan dog komme fra annen skolekrets, se pkt. A. Det samme gjelder barn som prioriteres etter pkt. B1-B2 ovenfor.Evt. opptak av øvrige søkere fra andre distrikter vurderes dersom man ikke har aktuelle søkere innen Korsvoll skolekrets.
6. Hvis flere barn stiller likt etter kriteriene i punkt A, B og C, skal søskens ansiennitet vektlegges. Det tilstrebes en jevnest mulig alders- og kjønnsfordeling innen avdelingene i barnehagen. Stiller flere barn fortsatt likt vil det bli foretatt loddtrekning av daglig leder og en representant fra SU.
7. Ved sykefravær utover 1 mnd. kan det søkes om fritak for oppholdsbetaling. Sykemelding må forelegges.

Permisjoner av annen art kan etter skriftlig søknad innvilges av SU, men uten fritak av oppholdsbetaling.

1. Søknad og opptak skjer i tråd med kommunens fastsatte frister. Innstilling til opptak foretas av Daglig leder i løpet av mars måned. Innstillingen behandles og avgjøres av SU med mindre avgjørelsesmyndigheten er delegert til daglig leder.

Tilbud om plass sendes elektronisk fra opptakskontoret i bydelen. Foresatte må svare på tilbudet i søkeportalen.

Ved ledig plass i løpet av året tilbys den til det barnet som på det aktuelle tidspunkt kommer først etter ovennevnte opptakskriterier.

1. Det er gjensidig oppsigelsestid på to måneder regnet fra første i måneden etter at oppsigelsen er meddelt. Oppsigelse av plassen gjøres i søkerportalen. Selv om plassen ikke blir benyttet i oppsigelsestiden, skal oppholdsavgift likevel betales inntil plassen eventuelt blir besatt av et annet barn. Ved oppsigelse før oppstart gjelder tilsvarende.

1. Oppholdsbetalingen fastsettes etter bystyrets vedtatte satser for oppholdsbetaling for barnehager i Oslo kommune, dersom årsmøtet ikke gjør annet vedtak.  
     
   Det kan kreves depositum tilsvarende 1 måneds oppholdsbetaling ved aksept av plass. Depositumet tilbakebetales når oppsigelsestiden for plassen utløper.  
     
   Oppholdsbetalingen betales forskuddsvis innen den første i hver måned. Det skal ikke betales for juli måned. Ved for sen betaling kan det ilegges purregebyr og renter.  
     
   Dersom oppholdsbetaling ikke er betalt innen 2 måneder fra forfall, har styret rett til å si opp vedkommendes barnehageplass.

Før et barn begynner i Barnehagen, skal det fremlegges informasjon om barnets helse som har betydning for oppholdet i Barnehagen.

# ÅPNINGSTID

Barnehagen har åpent fra kl. 07:30 til kl. 16:30.

Barnehagen er stengt i juli måned samt de inneklemte virkedagene i jule- og påskeuken.

Det er planleggingsdager 2 dager i juli samt første virkedag i januar. I tillegg har personalet   
2 felles dager til rådighet for kurs i løpet av barnehageåret. Forøvrig skal Barnehagen være åpen alle virkedager.

# TILSETTING AV PERSONALET

Daglig leder har innstillingsrett overfor styret ved ansettelser av personalet, dog ikke styrerstillingen.

Med mindre det er delegert til daglig leder og/eller enkelte styremedlemmer gjelder følgende:

* Personalet ansettes av styret.
* Personalinstruksene fastsettes av styret.

Daglig leder er ansvarlig for at personalet fremlegger tilfredsstillende helseattest og politiattest ved tilsetting.

# TAUSHETSPLIKT

Medlemmer, styret, SU og alle ansatte i Barnehagen har taushetsplikt om forhold som de blir kjent med ved driften av Barnehagen. Forvaltningslovens paragrafer 13 og 13 a-f gjelder tilsvarende. Skjema for taushetsplikt benyttes.

# AREAL OG ANTALL BARN

Barnehagen har et godkjent netto leke- og oppholdsareal inne, med fratrekk for fast monterte benker og innredning, på 147m2. Av dette utgjør Veslestua 63m2 og Storestua 84m2. Barnehagen drives med en minimumsnorm for leke- og oppholds-areal pr. barn over 3 år på 3,5 m og pr. barn under 3 år på 4,7 m.

# SALG OG OVERDRAGELSE

Barnehagen kan ikke selges eller overdrages på annen måte.

# OPPHØR

Oppløsning av Foretaket må vedtas på to følgende årsmøter med minst 3 måneders mellomrom, hvorav det ene må være ordinært årsmøte. Vedtak om oppløsning fattes enstemmig med minst 2/3 av medlemmene tilstede på hvert av årsmøtene. Ved oppløsning skal eiendelene realiseres og midlene tilføres allmennyttig virksomhet med formål så nært opp mot Foretakets formål som mulig. Forutgående bestemmelse om utdeling til allmennyttig virksomhet er uendrebar.

1. * Vedtektene er tidligere endret 30.08.89, 20.11.90, 04.12.90, 03.06.91, 06.98, 18.03.02, 23.03.11, 29.04.13, 23.03.15, 07.10.15

   [↑](#endnote-ref-1)